《风入松·清明日雨，用介民韵》
宋代·王用宾

疾风寒雨过清明。迁客若为情。哀时再写江南赋，怕文章、老更哀成。

柳线牵愁曼舞，桐花破冻狂生。

欲携柑酒听黄莺。烟雾锁空庭。何当尽卷顽云去，咄嗟间、野净天晴。

遮莫燥红飞散，依然湿翠争荣。

作者简介：嘉兴府崇德人，字子安。宁宗嘉定初举进士。志欲尽读天下书，手抄口诵，至忘寝食。乡之登仕者多出其门。以不欺、不贪为座右铭。